
                        GRAD ZAGREB
GRADSKA ČETVRT TREŠNJEVKA - SJEVER
                     Vijeće Mjesnog odbora 
                            „Nikola Tesla“

KLASA: 024-08/23-003/1754
URBROJ: 251-13-11-16/002-23-3
Zagreb, 12. rujna 2023.
			
Z A P I S N I K

s  29. sjednice Vijeća Mjesnog odbora „Nikola Tesla“, održane 12. rujna 2023. u 19.00 sati, u prostorijama Mjesnog odbora „Nikola Tesla“, Ozaljska ulica 16.

Nazočni članovi Vijeća: Margareta Čotić, Luka Kamenečki, Vanja Spirin i Hrvoje Vraneš
Nenazočni članovi Vijeća: Dario Dedić, Ivana Zovko, Ivan Žanić

Predsjednica Vijeća Mjesnog odbora „Nikola Tesla“ Margareta Čotić otvara sjednicu i pozdravlja sve nazočne. Utvrđuje da je na sjednici nazočno 4 od ukupno 7 članova Vijeća Mjesnog odbora, te konstatira da su ispunjeni svi uvjeti za raspravljanje i odlučivanje.

Predsjednica daje na glasanje Zapisnik s 28. sjednice koji je prihvaćen JEDNOGLASNO.

Predsjednica predlaže 
DNEVNI RED

1. Aktualna problematika na području Mjesnog odbora  „Nikola Tesla“
2. Pitanja, prijedlozi i obavijesti

koji je prihvaćen JEDNOGLASNO.

Ad 1.	Aktualna problematika područja Mjesnog odbora „Nikola Tesla“
Predsjednica obavještava o učinjenom od zadnje sjednice, a prvenstveno o prijavama nadležnim gradskim službama svih nepravilnosti i oštećenja na području Mjesnog odbora, posebice o problematici predstavnika člana Vijeća Mjesnog odbora u Školskom odboru u Osnovnoj školi Augusta Šenoe, elektroničkom potpisivanju dokumentacije i curenju fontane u parku Prve hrvatske štedionice (prijavljeno i komunalnom redaru i mjesnoj samoupravi i predsjedniku Vijeća Gradske četvrti Trešnjevka - sjever i Vodoopskrbi i odvodnji). 
Z1 površina u vlasništvu Grada Zagreba asfaltirana je i koristi se kao privatni parking firme – problematika.
Članovi vijeća su raspravljali i o primljenim mailovima i ostvarenom u zadnjih mjesec dana:
•	ParkingDay - dodatne informacije
•	Rasvjeta u parku u Susedgradskoj ulici
•	Otvorenje izložbe Eve Šustar u Centru za kulturu i informacije Maksimir (CKIM); Galerija Crta
•	Žumberačka ulica, Zagreb – Trešnjevka - sjever / rezervacija proširenja ulice
Raspravljalo se o nadolazećem Parking danu na kojem će članovi vijeća nastupiti zajedno s Mjesnim odborom Stara Trešnjevka i surađivati s Malim volonterima Osnovne škole Augusta Šenoe pod vodstvom učiteljice Petrunjele Krajačić.
Ad 2. 	Pitanja, prijedlozi i obavijesti
Član vijeća Hrvoje Vraneš upozorava na katastrofalno stanje lokacije Kostelska ulica - Krapinska ulica, a svi članovi vijeća se slažu da isto treba što prije sanirati po pitanju radova od strane HEP Toplinarstva (vratiti u prvobitno stanje) i po pitanju spremnika za smeće (koji su dislocirani radi box-ova stanara Krapinske ulice 27 i radi spomenutih radova). Predsjednica informira članove vijeća da je isto već prijavljeno komunalnom redaru i da se čekaju nadležne službe da što prije riješe navedenu problematiku.
Sjednica je završila u 19:40 sati.                                                                                                        

